### 9.      Beslutning om anlægsbevilling vedrørende brovedligeholdelse i 2017

**Åbent**

Sagsnr.: 326-2016-62870       J.nr.: 05.03.06           Dokumentnr.:
326-2016-425739

**Sagstype**

Beslutning

**Resume og sagens baggrund**

På investeringsoversigten for 2017 er der afsat et
rådighedsbeløb på 2,092 mio. kr. til brovedligeholdelse i 2017. Der søges om
frigivelse af det samlede rådighedsbeløb på 2,092 mio. kr. til brovedligeholdelse
i 2017. Herudover gives en status for broprojekter vedtaget i perioden
2013-2016 og på den baggrund et oplæg til omprioritering.

**Indstillinger**

Direktøren indstiller

1) at der gives en
anlægsbevilling på 2,092 mio. kr. til brovedligeholdelse i 2017 finansieret af
det afsatte rådighedsbeløb, og

2) at der på
baggrund af status 2013-2016 i Bilag 1 og forslag til broprojekter 2017 i Bilag
2 sker en omprioritering af projekter og bevillinger ud fra en økonomisk
helhedsbetragtning for årene 2013-2017.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

I Bilag 1 er vist en status for brovedligeholdelsesprojekter
i årene 2013 til 2016 og en samlet oversigt over forventet økonomisk resultat
for perioden 2013-2017.

Fra 2013-programmet mangler bro 98 på [adresse] at
blive gennemført. Denne bro forstærkes for blandt andet for at give mulighed
for særtransporter, hvilket samtidig nødvendiggør forstærkning af bro 74
(forslag 2017). Det samlede resultat for 2013-bevillingen (på 4.637.000 kr.)
forventes at lande på et mindreforbrug på 173.102 kr.

Fra 2014-programmet omfattende i alt 14 broer er der
afsluttet 5 broer, 4 broer er klar til udførelse i 2017 og 5 broer mangler
afklaring af reparationsstrategi. Hvis de resterende broer gennemføres i 2017,
forventes et resultat for 2014-bevillingen (på 5.625.900 kr.) med et merforbrug
på 533.527 kr.

Af bevillingen i 2015 (på 523.000 kr.) er der udført
reparation på bro 82 ved [adresse] og ajourføring af Klaus Bertelsen og
statusrapport. Resultat i forhold til 2015-bevillingen giver et mindreforbrug
på 43.673 kr..

I broprogrammet for 2016 er der på de 4 broer (36,37,41 og
58) udført særeftersyn. Reparation af broerne 36, 37 og 58 har vist sig at være
forbundet med en betydelig større udgift end først antaget. Vedligeholdelsen af
bro 36 og 37 foreslås udskudt, mens bro 41 og 58 foreslås prioriteret i 2017.
Reparation af bro 143 er afsluttet, og reparation af bro 144 er sat i værk og
forventes udført i foråret 2017. Resultatet for bevilling 2016 (på 2.055.000
kr.) forventes at blive et merforbrug på 42.957 kr.

I Bilag 2 er vist administrationens forslag til
brovedligeholdelsesaktiviteter i relation til 2017-bevillingen (på 2.092.000
kr.). Der foreslås en fortsættelse af en række særeftersyn, forstærkning af bro
74 (som omtalt ovenfor) samt vedligeholdelse af broerne 117, 119, 124 og 141.
Renoveringerne af disse er presserende. Bro 124 (en underføring under banen ved
Frederiksberg, Svebølle) udbydes som option, er også presserende og medtaget i
programmet efter henvendelse fra BaneDanmark, idet rækværket som minimum skal
renoveres. BaneDanmark ser dog gerne at kantbjælke også udskiftes, hvilket
medfører budgetoverslag på 1.500.000 kr. Bro 141 udbydes som option. Der
kalkuleres med anvendelse af et beløb på cirka 347.000 kr. til dækning af
ekstraudgifter i forbindelse med brovedligeholdelsen besluttet i forbindelse
med budget 2013-2016. Optioner bliver kun udført i 2017, hvis anlægsrammen kan
holdes.

I bevillingen for 2017 er indlagt restbeløb på 747.000 kr
til bl.a dækning af forventede uforudsete udgifter og ekstraarbejder på 350.000
kr, hvorefter det samlede resultat for 2017 forventes at gå i ca. 0.

Der er i forbindelse med undersøgelserne af bygværkerne
konstateret en tendens til, at reparationsbehovet er mere omfangsrigt end
forventet og dermed også forbundet med højere omkostninger.

**Økonomiske konsekvenser**

Der er afsat et rådighedsbeløb på  2,092 mio. kr. i 2017 til
brovedligeholdelse.

Økonomichefen bemærker, at restrådighedsbeløbet herefter
udgør 0 kr.

**Teknik- og Miljøudvalgets møde
den 30. marts 2017:**

Anbefales. Hvis der konstateres konstruktioner, der vurderes
at være livsfarlige, igangsættes der afværgeforanstaltninger.

**Økonomiudvalgets møde den 19.
april 2017:**

Anbefales.

**Bilag**

|  |  |
| --- | --- |
| Bilag 1 - Status for brovedligeholdelse 2013-2016 - Forvente samlet økonomisk reslultat 2013-2017 | 326-2017-94246 |
| Bilag 2 - Forslag til broprojekter 2017 | 326-2017-94247 |